钦定古今图书集成/明伦汇编/氏族典/第102卷 > 《凌迪知万姓统谱》 > 黎崇宣
## 钦定古今图书集成/明伦汇编/氏族典/第102卷 > 《凌迪知万姓统谱》 > 黎崇宣

按《广东通志》：“崇宣字孺旬，番禺人。曾祖伯兴，为两浙
盐运副使。祖永正，举孝廉。父承先，廪于庠，名声籍甚。
崇宣生而颖敏，有隽才，善古文辞，膂力过人，好骑射，
善谈兵。领万历丙子乡荐，八上春官不第，以母老家
贫，始就海阳广文。辛未始成进士，授南京广德州知
州。政简刑清，爱民如子。以抗直挂冠归，民扶老挈幼”，
哭留载道。起袁州府推官，不就。优游林下，所著有《怡
情集》。